ראג'ה אמארי

ראג'ה אמארי (בצרפתית: Raja Amari; נולדה ב-4 באפריל 1971) היא במאית קולנוע ותסריטאית תוניסאית. סרטיה הידועים ביותר הם Satin Rouge (2002) ו-Les Secrets (2009), אשר שניהם זכו בפרסים והכרה בינלאומיים.

 תחילת דרכה 
ילידת תוניס, אמארי החלה את הכשרתה במחול בקונסרבטוריון דה תוניס, שם זכתה בפרס הראשון בריקוד בשנת 1992. לאחר מכן היא למדה איטלקית ב- Società Dante D'Alighieri בתוניס ולאחר מכן למדה ספרות צרפתית באוניברסיטת תוניס. במשך שנתיים כתבה עבור כתב העת Cinécrits, מגזין קולנוע של האגודה הקולנועית של תוניסיה. ב-1995 נרשמה אמארי למכון לקולנוע FEMIS (L'Institut de Formation et d'Enseignement pour les Metiers de l'Image et du Son) בפריז שם למדה תסריטאות. לאחר שסיימה ב-1998, החלה לעבוד על תיק העבודות שלה. סרטה Satin Rouge נבחר לברלינאלה ב-2002. הסרט שלה Les secrets היה בחירה רשמית של פסטיבל הסרטים הבינלאומי של ונציה ב-2009.

 קריירה 
הסגנון הקולנועי של אמארי כונה "transvergent". החוקרת סטייסי ובר-פאב מסבירה שפירוש המונח הוא שהקולנוע של אמארי מתעלה על הלאומי, ויש לו את היכולת להתחבר עם "זהות לאומית" בהתאם להקשר ולזמניות של סרטיה. המונח גם מתייחס לקיום רעיונות רבים בהקשר יחיד, ולחיבור לנושאים חברתיים על פי ויל היגבי, הרעיון של קולנוע שהוא "transvergent", הוא קולנוע אשר "רואה את החליפין בין הגלובלי לבין המקומי לא כדבר מופשט או ב'מסגרת גלובלית' בלתי מוגדרת.... אלא שהבדלים וחוסר איזון של כוח בין ובתוך תעשיות קולנוע נוטים לעצב את הקולנוע".

אמארי מונה בין ההשפעות שלה את פרנסואה אוזון ואת ארנו דפלשין.

 סרטים 
 Satin Rouge / משי אדום (2002) 
הסרט עוקב אחר אלמנה תוניסאית, ליליה, (היאם עבאס) בזמן שהיא עושה שינוי רדיקלי בחייה, והופכת מעקרת בית לרקדנית קברט. השינוי שלה מתחיל כשהיא מתחילה לחשוד בבתה, סלמה, שהיא מנהלת מערכת יחסים סודית עם צ'וקרי, מתופף הדרבוקה בשיעורי הריקוד של סלמה. כדי לגלות יותר, ליליה מחליטה לעקוב אחרי צ'וקרי יום אחד, וכך מגיעה בעקבותיו למועדון הקברט. משם, המקום שובה אותה בקסמיו.

עבודתה, במיוחד בסרט זה, נחשבה כפותחת אפיקים חדשים בייצוג של נשים תוניסאיות בקולנוע ובחברה.

 Printemps Tunisien / האביב התוניסאי (2014) 
בביקורת של מליסה תאקוויי ואוליבר ברטלט של Panafrican לקולנוע וטלוויזיה, פסטיבל של ואגאדוגו (FESPACO) 2015, הם סברו שסרט זה של אמארי היה הסרט היחידי שבלט בין סרטי הפסטיבל הנבחרים. הם ציינו שלסרט הייתה "איכות של דרמת טלוויזיה על קבוצה של מוזיקאים צעירים והתגובות המגוונות שלהם למערבולת של האביב הערבי."

 חיים אישיים 
אמארי מתגוררת בפריז, צרפת.

 פילמוגרפיה 
 Le Bouquet / The Bouquet, 1995
 Avril / April, 1998
 Un soir de juillet / An Evening in July, 2000
 al-Sitar al-ahmar / Satin rouge / Red Satin, 2002
 Seekers of Oblivion, 2004
 Dowaha / Les secrets / Secrets, 2009
 Tunisian Spring, 2014

 פרסים 
שנהפרססרטתוצאההערות1998פרס שופטים מיוחד בפסטיבל הסרטים של מילאןAvril1998פרס שופטים מיוחד בפסטיבל הסרט הקצר של תוניסAvril1998פרס הצילום הטוב ביותר בפסטיבל הבינלאומי לסרטים קצרים, יווןAvril1998Prix de la Qualité at Centre national du cinéma et de l'image animée (CNC)Avril2001פרס ראשון בפסטיבל מילאןUn soir de juillet2001דאו הזהב (הסרט העלילתי הקצר הטוב ביותר) בפסטיבל הסרטים של זנזיברUn soir de juillet2002פרס הבמאי החדש הטוב ביותר בפסטיבל הסרטים הבינלאומי בסיאטלSatin rouge2002פרס האמנות האפריקאית המצטיינת ב Montreal World Film FestivalSatin rouge2002פרס הקהל בפסטיבל הסרטים הבינלאומי במייןSatin rouge2002הסרט העלילתי הטוב ביותר בפסטיבל הסרטים של טורינוSatin rouge2002ציון לשבח בפרס התסריט על שם ויליאם הולדן, בפסטיבל הסרטים של טורינוSatin rouge

 קישורים חיצוניים 

 הערות שוליים 

קטגוריה:במאיות קולנוע תוניסאיות
קטגוריה:תסריטאיות קולנוע תוניסאיות
קטגוריה:מהגרות לצרפת
קטגוריה:בוגרי אוניברסיטאות ומכללות בצרפת
קטגוריה:ילידות 1971